Document ID: /fineweb-2-swissfilter-quality_10-filterrobots/filtered/01798.jsonl.gz/373

Scho isch wieder e Wocheend dörre.
Am Fritig sind mer zerst is Landhuus z Winkle go e Ständli spiele. Es isch en super start gse is Wocheend. Nochem Uftrett simmo den no of St. George gfahre und hend ösen letst Uftrett vom Fritig gha. Obwohls scho recht spoot gse isch, hets glich no recht viel Lüüt gha. Es isch ebefalls en guete Uftrett gse. Die meiste vo ös sind den nochem Uftrett recht schnell he well mer am Samstig bereits wieder am halbi Zwöfli hend mösse go schminke.
Am Samstig simmo den de ganz Tag z Appezell gse. Mer hend ös alli drof gfreut und wo den s Wetter au no gstumme het, isch alles perfekt gse. De Omzog am Zwo isch zwor streng gse aber ös hets trotzdem huere guet gfalle. Nochdem mer ösi wohlverdiente Schlüch am End vom Omzog abgholt hend, simmo den chli verstobe und hend ös den wieder zom Znacht im Rössli troffe. Nochem Znacht hemmo den no es, zwo gspielt om Rössli und sind den breits wieder Richtig Down Town Appezell gange. Am Elfi hemmo den ösen Uftrett i de Plattegg gha. Obwohls scho recht chalt gse isch, het huere schö Lüüt gha und mer hend e riise Fest gha. Nochem Uftrett hemmo den no chorz mösse e Suechaktion starte um en verlorene Trompetelauf z sueche. Abo au de hemmo gfonde :). E Stond spööter isch den au scho ösen letst Uftrett vo dem Obed gse. Obwohl mer alli nüme ganz fit gse sind, hemmo trotzdem no en guete Uftrett gha.
Nöchst Woche gsiemo ös den z Stää. Mer freuet ös scho wemmo ös den dai gsiend.
Es Grüsst
De Guggeblogger